ai4bharat/Pralekha huggingface dataset:
माहिती आणि प्रसारण मंत्रालय
केंद्रीय माहिती आणि प्रसारण मंत्रालयाने 7 वर्षांच्या कालावधीनंतर खासगी एफएम वाहिन्यांसाठीच्या सीबीसी जाहिरात दरांमध्ये केली सुधारणा
आधारभूत दरात 43% वाढ, केंद्रांसाठीच्या शहरनिहाय दरांमध्ये देखील श्रोत्यांच्या संख्येवर आधारित लक्षणीय वाढ
नवी दिल्ली, 9 ऑक्टोबर 2023
विविध भारतीय भाषांतून देशाच्या बहुतांश राज्यांमध्ये प्रसारण करणाऱ्या 380 हून अधिक खासगी वाहिन्यांच्या वाढत्या लोकप्रियतेमुळे, या वाहिन्या म्हणजे विविध योजना आणि कल्याणकारी कार्यक्रमांचा लाभ घेण्यासाठी नागरिकांना मदत करण्याच्या हेतूने सरकारची धोरणे तसेच कार्यक्रम यांची माहिती जनतेपर्यंत पोहोचविण्यासाठी अत्यंत महत्त्वाचे मंच ठरत आहेत. या संदर्भात, सरकारने स्थापन केलेल्या दर रचना समितीच्या शिफारसींवर विचार करून केंद्रीय माहिती आणि प्रसारण मंत्रालयाने खासगी एफएम वाहिन्यांवरील प्रसारणामध्ये सरकारी धोरणे तसेच कार्यक्रमांच्या सादर होणाऱ्या जाहिरातींच्या नव्या दरांना मंजुरी दिली आहे. खासगी एफएम रेडीओ केंद्रांसाठी न्याय्य आणि शाश्वत दरांची सुनिश्चिती करण्याच्या दिशेने मंत्रालय करत असलेल्या प्रयत्नांच्या मार्गातील हा महत्त्वाचा टप्पा मानला जात आहे.
सप्टेंबर 2023 मध्ये मंत्रालयाने ज्या नव्या दरांना मंजुरी दिली आहे त्यात डिसेंबर 2015 ते मार्च 2023 या कालावधीत सतत वाढत राहिलेल्या खर्चाचा विचार करून आधारभूत दरात केलेली 43%ची वाढ समाविष्ट आहे. यासोबतच, एफएम रेडीओ वरील जाहिरातीचा सकल आधारभूत दर प्रत्येक10 सेकंदांसाठी 52 रुपयांवरुन वाढवून 74 रुपये करण्यात येईल. सध्याच्या बाजारातील दरांशी समतोल साधण्याच्या दृष्टीने हा बदल करण्यात आला आहे. सकल आधारभूत दरातील वाढीचा लाभ देशात सध्या कार्यरत असलेल्या 400 हून अधिक कम्युनिटी रेडीओ केंद्रांना देखील होणार आहे.
आधारभूत दराच्या पायावर मंत्रालयाने शहरनिहाय दरांसाठी सध्या अस्तित्वात असलेले दर सूत्र यापुढे देखील तसेच लागू करण्याचा देखील निर्णय घेतला आहे. शहराची लोकसंख्या तसेच वर्ष 2019 च्या भारतीय श्रोते सर्वेक्षण  मध्ये नमूद केलेली श्रोत्यांची संख्या यांसारखे विविध घटक या सूत्रामध्ये लक्षात घेण्यात आले आहेत. वाढीव आधारभूत दर आणि या सूत्रानुसार बहुतेक सर्व खासगी एफएम रेडीओ केंद्रांना नव्या शिफारस केलेल्या दरांचा लाभ होणार आहे. अर्थात यामध्ये एफएम रेडीओ केंद्रे आणि सीबीसी चे ग्राहक या दोघांनाही महत्त्व देणाऱ्या श्रोतृवर्गावर या लाभाचे प्रमाण अवलंबून असेल. या सूत्रानुसार, श्रोत्यांच्या संख्येची आकडेवारी उपलब्ध आहे अशा 106 रेडीओ केंद्रांचे दर 100%नी वाढतील, 81 केंद्रांचे दर 50 ते 100%नी वाढतील तर 65 केंद्रांसाठी ही दर वाढ 50% पेक्षा कमी असेल.
याआधी वर्ष 2015 मध्ये सदर दरांची पुनर्रचना करण्यात आली होती. त्यानंतर या दरांचे मूल्यमापन करून नव्या दरांची शिफारस करण्यासाठी केंद्रीय माहिती आणि प्रसारण मंत्रालयाने गेल्या वर्षी खासगी एफएम रेडीओ केंद्रांसाठीची कर रचना समिती स्थापन केली. भारतीय रेडीओ ऑपरेटर्स संघटनेसारख्या विविध संस्थांकडून मागवलेल्या सूचनांसह या उद्योगातील तज्ञ आणि भागधारक यांच्यासोबत बैठकीच्या अनेक फेऱ्या झाल्यानंतर समितीने त्यांच्या शिफारसी सादर केल्या आहेत.
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 18
विज्ञान आणि तंत्रज्ञान मंत्रालय
सीएसआयआर-राष्ट्रीय समुद्र विज्ञान संस्था आणि दुर्लक्षित आजार संशोधन संस्था, बेंगळुरू यांच्यात, "सागरी नैसर्गिक उत्पादन औषध संशोधन" क्षेत्रातील दीर्घकालीन सहयोगासाठी सामंजस्य करारावर स्वाक्षरी
पणजी, 16 फेब्रुवारी, 2023
सीएसआयआर-राष्ट्रीय समुद्र विज्ञान संस्था  आणि दुर्लक्षित आजार संशोधन प्रतिष्ठान , बेंगळुरू यांच्यात, "सागरी नैसर्गिक उत्पादन औषध संशोधनाच्या" क्षेत्रात दीर्घकालीन सहयोग विकसित करण्यासाठी, 10 फेब्रुवारी 2023 रोजी एका सामंजस्य करारावर स्वाक्षरी झाली.
सीएसआयआर-एनआयओ चे संचालक प्राध्यापक सुनील कुमार सिंह आणि एफएनडीआर चे मुख्य कार्यकारी अधिकारी डॉ. श्रीधर नारायणन यांनी या सामंजस्य करारावर स्वाक्षरी केली. व्यवसाय विकास गटाचे प्रमुख डॉ.व्ही.व्ही. सनील कुमार, रासायनिक समुद्र विज्ञान विभागाचे प्रमुख डॉ. नरसिंह .एल. ठाकूर, आणि सीएसआयआर-एनआयओ च्या संयुक्त पीठाचे व्यंकट कृष्णमूर्ती यावेळी उपस्थित होते.
सीएसआयआर-एनआयओ, सागरी नैसर्गिक उत्पादन रसायनशास्त्र आणि बायोप्रोस्पेक्टिंग क्षेत्रावर केंद्रित असलेल्या दृष्टीकोनाच्या अनुषंगाने, "सागरी बायोप्रोस्पेक्टिंग" संशोधन आणि विकास प्रकल्पा अंतर्गत, सागरी नैसर्गिक उत्पादन भांडार विकसित करत आहे. यासाठी सीएसआयआर ने अर्थसहाय्य केले आहे. सीएसआयआर-एनआयओ द्वारे विकसित करण्यात आलेल्या सागरी नैसर्गिक उत्पादनांच्या भांडारांच्या तपासणीमध्ये येनडीआर चा सहभाग आहे. हा सामंजस्य करार आता, या दोन संस्थांच्या, सागरी नैसर्गिक उत्पादन औषध संशोधनाच्या क्षेत्रामधील परस्पर सामर्थ्यावर आधारित पुढील अर्थपूर्ण परस्परसंवादासाठीचा पथदर्शक आराखडा सुलभ करेल.
S.Thakur/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 136.66 कोटी मात्रांचा टप्पा केला पार
गेल्या 24 तासात लसीच्या 62 लाखांहून अधिक मात्रा देण्यात आल्या.
कोरोनामुक्तीचा दर सध्या 98.38%, मार्च 2020 पासूनचा सर्वाधिक दर
गेल्या 24 तासात 7,145 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या  569 दिवसातली सर्वात कमी संख्या
साप्ताहिक पॉझिटिव्हिटी दर  गेले 34 दिवस 1% पेक्षा कमी
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 62,06,244 मात्रा देऊन , भारतातील कोविड-19 लसीकरण व्याप्तीने 136.66 कोटी  मात्रांचा टप्पा पार केला. 1,43,67,288 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,86,103
|
|
2nd Dose
|
|
96,37,329
|
|
FLWs
|
|
1st Dose
|
|
1,83,83,832
|
|
2nd Dose
|
|
1,67,56,352
|
|
Age Group 18-44 years
|
|
1st Dose
|
|
48,50,44,794
|
|
2nd Dose
|
|
28,85,44,859
|
|
Age Group 45-59 years
|
|
1st Dose
|
|
19,11,40,425
|
|
2nd Dose
|
|
13,85,69,309
|
|
Over 60 years
|
|
1st Dose
|
|
11,94,46,163
|
|
2nd Dose
|
|
8,86,96,007
|
|
Total
|
|
1,36,66,05,173
गेल्या 24 तासांत 8,706 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,41,71,471 झाली आहे.
परिणामी, भारतातील कोरोनामुक्तीचा दर 98.38% इतका आहे, जो मार्च 2020 पासून सर्वाधिक आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 51 दिवसांपासून दररोज 15,000 पेक्षा कमी नवीन कोरोना रुग्णांची नोंद होण्याचा कल कायम आहे.
गेल्या 24 तासात 7,145 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 84,565 असून ही 569 दिवसांतील सर्वात कमी संख्या आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.24% आहे आणि हे प्रमाण मार्च 2020 पासून सर्वात कमी आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 12,45,402 चाचण्या करण्यात आल्या. भारताने आतापर्यंत एकूण 66.28 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली जात असताना, साप्ताहिक पॉझिटिव्हिटी दर सध्या 0.62% असून गेल्या 34 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.57% असून गेले सलग 75 दिवस हा दर 2 % पेक्षा कमी आणि गेले 110 दिवस 3% पेक्षा कमी राहिला आहे.
पंतप्रधान कार्यालय
लोहडीनिमित्त पंतप्रधानांच्या शुभेच्छा
नवी दिल्ली, 13 जानेवारी 2020
पंतप्रधान नरेंद्र मोदी यांनी लोहडीनिमित्त देशवासियांना शुभेच्छा दिल्या आहेत.
‘देशवासियांना लोहडीच्या खूप शुभेच्छा. आशा आणि आनंदाचा हा सण आपल्या सर्वांच्या जीवनात सुखसमृद्धी घेऊन येवो’ असे पंतप्रधानांनी म्हटले आहे.
Have a wonderful Lohri. May this special festival bring joy and good health in everyone’s lives.
— Narendra Modi  January 13, 2020
देशवासियों को लोहड़ी की बहुत-बहुत बधाई। उमंग और उल्लास का यह पर्व आप सबके जीवन में सुख और समृद्धि लेकर आए।
M.Chopade/S.Kakade/P.Kor
(Visitor Counter : 59
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 75.89 Cr. vaccine doses have been administered so far under Nationwide Vaccination Drive
- Daily new cases less than 30,000 for last 4 days; 27,176 new cases in the last 24 hours
- Active cases account for 1.05% of total cases
- India's Active caseload stands at 3,51,087
- Recovery Rate currently at 97.62%
- 38,012 recoveries in the last 24 hours increases Total Recoveries to 3,25,22,171
- Weekly Positivity Rate  less than 3% for last 82 days
- Daily positivity rate  less than 3% for last 16 days
- 54.60 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 15 सप्टेंबर 2021
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात 61,15,690 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 75.89 कोटीपेक्षा जास्त मात्रा  दिल्या आहेत. एकूण 76,68,216 सत्रांद्वारे मात्रा देण्यात आल्या आहेत. देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 38,012 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,25,22,171 रुग्ण कोरोना मुक्त झाले आहेत. कोरोनातून बरे होण्याचा दर 97.62%.झाला आहे. देशात उपचाराधीन रुग्णांची संख्या 3,51,087 आहे.उपचाराधीन रुग्ण, आतापर्यंतच्या एकूण पॉझिटीव्ह रुग्णांच्या 1.05% आहेत.
सलग 80 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 27,176 नव्या रुग्णांची नोंद झाली.
चाचण्या करण्याच्या क्षमतेत वाढ सुरु असून देशात गेल्या 24 तासात 16,10,829 चाचण्या करण्यात आल्या. भारताने आतापर्यंत 54.60 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.00% असून गेले 82 दिवस 3% पेक्षा कमी आहे. दैनंदिन पॉझीटीव्हिटी दर 1.69% असून गेले 16 दिवस 3% पेक्षा कमी आणि 99 दिवस 5% पेक्षा कमी आहे.
इतर अपडेट्स :
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
अर्थ मंत्रालय
निर्मला सीतारामन यांनी जीआयएफटी-आयएफएससी येथील आंतरराष्ट्रीय एक्सचेंजमध्ये आयएनआर - यूएसडीफ्युचर्स आणि ऑप्शन्स कॉन्ट्रॅक्ट्स सुरू केले
(नवी दिल्ली, 8 मे 2020
केंद्रीय अर्थ आणि कंपनी व्यवहार मंत्री निर्मला सीतारामन यांनी आज व्हिडिओ कॉन्फरन्सच्या माध्यमातून गांधीनगर येथील जीआयएफटी आंतरराष्ट्रीय वित्तीय सेवा केंद्रात बीएसईच्या इंडिया आयएनएक्स आणि एनएसईच्या एनएसई-आयएफएससी या दोन आंतरराष्ट्रीय एक्सचेंजवर आयएनआर-यूएसडीफ्युचर्स आणि ऑप्शन्सकॉन्ट्रॅक्ट्स सुरू केले.
गेल्या दशकात किंवा त्याहून अधिक काळापूर्वी भारताशी संबंधित वित्तीय सेवांमधील महत्त्वपूर्ण बाजार हिस्सा अन्य आंतरराष्ट्रीय वित्तीय केंद्रांमध्ये गेला आहे. हा व्यवसाय भारतात आणणे भारतातील आर्थिक घडामोडी आणि रोजगार निर्मितीच्या दृष्टीने फायदेशीर आहे. जीआयएफटी-आयएफएससीमधील एक्सचेंजमध्ये आयएनआर-यूएसडी काँट्रॅक्ट्सची सुरुवात हे या दिशेने उचललेले एक पाऊल आहे. जीआयएफटी -आयएफएससीमधील जगभरातून सहभागी झालेल्यांसाठी आयएनआर-यूएसडी काँट्रॅक्ट्स दिवसाचे 22 तास उपलब्ध असेल.
जीआयएफटी-आयएफएससी येथील जागतिक दर्जाचे व्यवसाय वातावरण आणि स्पर्धात्मक कर पद्धतीच्या पार्श्वभूमीवर भारतात आयएनआर-यूएसडी काँट्रॅक्ट्सच्या व्यापारात मोठी वाढ होण्याची शक्यता आहे. यामुळे आयएफएससीच्या माध्यमातून भारतात मोठ्या प्रमाणात जागतिक सहभाग वाढेल तसेच भारताचे आयएफएससी जागतिक स्तरावर जोडले जाईल.
U.Ujgare/S.Kane/P.Kor
दूरसंचार आणि माहिती तंत्रज्ञान मंत्रालय
दूरसंचार क्षेत्रात केलेल्या सुधारणा
नवी दिल्ली, 16 डिसेंबर 2022
दूरसंचार क्षेत्रातील सुधारणांसाठी सरकार कटिबद्ध आहे. दूरसंचार क्षेत्रातील विविध संरचनात्मक आणि प्रक्रियात्मक सुधारणांना सरकारने मंजुरी दिली आहे. या सुधारणांमध्ये समायोजित सकल महसुलामध्ये सुसूत्रता, बँक हमीमध्ये सुसूत्रता आणणे ; तसेच व्याजदरांमध्येही तर्कसंगतता आणून, दंड काढून टाकण्यात येत आहे. दूरसंचार क्षेत्रात 100% परकीय थेट गुंतवणुकीसाठी  अंतर्गत सुरक्षिततेचा विचार करूनच, स्वयंचलित मार्गाला परवानगी देण्यात आली आहे. स्पेक्ट्रम लिलावासाठी निश्चित विशिष्ट कालावधी  ठरविण्यात आला आहे. तसेच ‘सेल्फ-केवायसी’ साठी परवानगी देण्यात आली आहे. ई-केवायसीच्या दरामध्ये सुधारणा करण्यात आली असून, तो केवळ एक रुपया ठेवला आहे. प्रीपेड वरून पोस्ट-पेड वितरीत करताना तसेच याउलट बदल करण्यासाठी नवीन केवायसीच्या आवश्यकता असणार आहे.
केंद्रीय मंत्रिमंडळाने 27.07.2022 रोजी देशात ज्या गावांमध्ये 4जी मोबाइल सेवा उपलब्ध नाही, तिथे या सेवेच्या प्रकल्पाला मंजुरी दिली. दर्जेदार सेवा देण्यासाठी पायाभूत सुविधांमध्ये वाढ करण्यासाठी सरकारने अनेक धोरणात्मक पावले उचलली आहेत. अशी माहिती दूरसंचार राज्यमंत्री देवुसिंह चौहान यांनी आज राज्यसभेत एका प्रश्नाच्या लेखी उत्तरामध्ये दिली.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
विज्ञान आणि तंत्रज्ञान मंत्रालय
क्वांटम तंत्रज्ञानाचा वापर करून सुरक्षित सागरी संप्रेषण विकसित करण्यासाठी विज्ञान आणि तंत्रज्ञान संस्था आणि भारतीय नौदल यांची भागीदारी
नवी दिल्ली, 12 एप्रिल 2023
रमण संशोधन संस्था  आणि भारतीय नौदल यांच्या संयुक्त प्रयत्नात सुरक्षित सागरी संप्रेषण विकसित करण्यासाठी क्वांटम तंत्रज्ञानाचा लवकरच वापर करण्यात येणार आहे.
विज्ञान आणि तंत्रज्ञान विभागाच्या अंतर्गत कार्यरत असलेल्या आरआरआय या स्वायत्त संस्थेने, भारतीय नौदलाच्या संशोधन आणि विकास संस्था, इलेक्ट्रॉनिक्स प्रणाली अभियांत्रिकी आस्थापनेसह शस्त्रे आणि सामंजस्य करारावर नुकतीच दिल्ली येथे स्वाक्षरी केली. हा सामंजस्य करार, पाच वर्षांसाठी आहे. आरआरआयचे संचालक प्राध्यापक तरुण सौरदीप आणि भारतीय नौदलाचे मटेरियल प्रमुख व्हाइस ॲडमिरल संदीप नैथानी यांनी या करारावर स्वाक्षऱ्या केल्या.
या करारानुसार आरआरआय आपल्याकडे असलेल्या क्वांटम तंत्रज्ञानाची माहिती वापरून आणि संगणकीय  प्रयोगशाळेत क्वांटमचे वितरण तंत्र विकसित करण्यासाठी संशोधन कार्याचे नेतृत्व करणार आहे. त्यामुळे मुक्त अवकाशात संप्रेषण सुरक्षित करण्याच्या देशाच्या प्रयत्नांना भारतीय नौदल आणखी जास्त बळ देऊ शकेल.
क्यूयूआयसीच्या समूह प्रमुख, प्राध्यापक उर्बसी सिन्हा यावेळी म्हणाल्या,“स्वदेशी विकसित विज्ञान आणि तंत्रज्ञान ज्ञान आपल्या देशाची सेवा करण्यासाठी वापरण्याची ही एक उत्तम संधी आहे.आम्ही या सहकार्याने उत्साहित आहोत आणि विश्वास आहे की, सुरक्षित क्वांटम कम्युनिकेशन्सच्या क्षेत्रात आमच्या कौशल्यामुळे आम्ही भारतीय नौदलासाठी संभाव्य सागरी वापराच्या घटकांची ओळख करून देण्यासाठी अत्याधुनिक संशोधनाला चालना देऊ शकू.”
सुरक्षित क्वांटम कम्युनिकेशनच्या क्षेत्रात ही प्रयोगशाळा संशोधनात देशात आघाडीवर आहे. त्याच्या काही प्रमुख कामगिरींमध्ये “क्यूकेडीसिम ” नावाच्या ‘एंड-टू-एंड सिम्युलेशन’ साधनसंचाचा विकास, संप्रेषण मंचामध्ये सुरक्षितता सुनिश्चित करणे, दोन वेगवेगळ्या घटकांमध्ये सुरक्षित संप्रेषण स्थापित करणे आणि अगदी अलीकडे, स्टेशनरी स्रोत आणि मोबाइल रिसीव्हर यांच्यामध्ये समाविष्ट आहे. विशेषत: बँकिंग, संरक्षण आणि सायबर सुरक्षा यांसारख्या धोरणात्मक क्षेत्रांमध्ये सुरक्षित संप्रेषण स्थापित करण्यासाठी, सिंगल आणि ‘एन्टँगल्ड फोटॉन्स’ चा वापर करून विस्तृत ऍप्लिकेशन्सचा प्रस्ताव आणि अंमलबजावणी करणारी क्यूयूआयसी प्रयोगशाळा ही भारतातील पहिली प्रयोगशाळा आहे.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
संरक्षण मंत्रालय
संरक्षणमंत्री राजनाथ सिंह यांचे पीसी लाल स्मृती व्याख्यानमालेत बीजभाषण
नवी दिल्ली, 3 मे 2022
संरक्षणमंत्री राजनाथ सिंह 05 मे 2022 रोजी 37 व्या एअर चीफ मार्शल पीसी लाल स्मृती व्याख्यानमालेत बीजभाषण करणार आहेत. वायुसेना संघटनेने व्याखानाचे आयोजन केले आहे. नवी दिल्लीत सुब्रतो पार्क, वायुसेना सभागृह येथे सायंकाळी 5 वाजता हे व्याख्यान होणार आहे.
वायुसेना प्रमुख एअर चीफ मार्शल व्हीआर चौधरी, वायुसेना संघटनेचे अध्यक्ष एअर चीफ मार्शल आरकेएस भदौरिया  आणि आयएएफचे सेवेत कार्यरत आणि सेवानिवृत्त वरिष्ठ अधिकारी यावेळी उपस्थित राहणार आहेत. याआधी 2019 मध्ये संबंधित व्याख्यानमालेचे आयोजन करण्यात आले होते.
एअर चीफ मार्शल  पीसी लाल यांची 1939 मध्ये आयएएफमध्ये नियुक्ती झाली. त्यांना दुसऱ्या महायुद्धात बर्मा मोहिमेदरम्यान डिस्टिंग्विश्ड फ्लाइंग क्रॉस प्रदान करण्यात आला होता. 1965 च्या युद्धात त्यांनी वायुसेनेचे उपप्रमुख म्हणून काम केले. 1966 मध्ये हिंदुस्तान एरोनॉटिक्स लिमिटेड मधे  प्रतिनियुक्तीवर असताना त्यांनी एचएएलचे अध्यक्ष आणि व्यवस्थापकीय संचालक म्हणून काम केले. 1971 च्या युद्धादरम्यान 7 वे वायुसेना प्रमुख म्हणून, त्यांचे उत्कृष्ट नेतृत्व भारताच्या विजयासाठी आणि बांगलादेशच्या मुक्तीसाठी निर्णायक घटक ठरले. दोन युद्धांमध्ये दिलेल्या योगदानाबद्दल त्यांना 1966 मध्ये पद्मभूषण आणि 1972 मध्ये पद्मविभूषणने सन्मानित करण्यात आले. 1973 मध्ये निवृत्तीनंतर, त्यांची इंडियन एअरलाइन्सचे अध्यक्ष आणि मुख्य व्यवस्थापकीय संचालक  आणि नंतर एअर इंडियाचे अध्यक्ष म्हणून नियुक्ती करण्यात आली.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
विज्ञान आणि तंत्रज्ञान मंत्रालय
केंद्रीय मंत्री डॉ. हर्षवर्धन आणि संजय धोत्रे यांच्या हस्ते विज्ञान व तंत्रज्ञान विभागाचा सुवर्णमहोत्सव दर्शवणाऱ्या टपालखात्याचे विशेष कव्हर प्रकाशित
भारताच्या विकासात आपल्या शास्त्रज्ञांचा सिंहाचा वाटा: संजय धोत्रे
नवी दिल्ली, 2 नोव्हेंबर 2020
विज्ञान व तंत्रज्ञान विभागाला 50 वर्षे पूर्ण झाल्याच्या निमित्ताने विज्ञान व तंत्रज्ञान विभाग तसेच आरोग्य व कुटुंबकल्याण आणि पृथ्वी विज्ञान मंत्रालयाचे केंद्रीय मंत्री हर्षवर्धन आणि टपाल, शिक्षण आणि इलेक्ट्रॉनिक्स व माहिती तंत्रज्ञान विभागाचे राज्यमंत्री संजय धोत्रे यांनी आज नवी दिल्लीतील एका कार्यक्रमात विज्ञान व तंत्रज्ञान  विभागाचा सुवर्णमहोत्सव दर्शवणारे टपालखात्याचे विशेष कव्हर प्रकाशित केले.
या प्रसंगी बोलताना डॉ. हर्षवर्धन यांनी विज्ञान व तंत्रज्ञान विभागाचे अभिनंदन केले. “कृत्रिम बुद्धीमत्ता असो वा नॅनो तंत्रज्ञान, डेटा अँनालिटीक्स, अंतराळ-भौतिकी, अंतराळविज्ञान, अण्विक घड्याळ अशा विज्ञानाच्या सर्व शाखांमध्ये आपल्या संशोधकांनी स्वतःच्या बुद्धिमत्तेची चुणूक आंतरराष्ट्रीय व्यासपीठावर सिद्ध केली आहे” , असे ते यावेळी म्हणाले. आज भारत हा विविध विज्ञान क्षेत्रात 80 देशांशी सहयोगाने काम करत आहे, असेही त्यांनी नमूद केले.
दूरस्थ आणि दुर्गम भागातील रहिवाश्यांपर्यंत वेळेवर आणि अधिक कार्यक्षमतेने सेवा पोहोचवण्यासाठी टपालखात्याला विज्ञान व तंत्रज्ञान विभागाने सहकार्य करावे अशी सूचनाही केंद्रीय मंत्र्यांनी यावेळी केली.
विज्ञान व तंत्रज्ञान विभागाचे कौतुक करुन संजय धोत्रे म्हणाले, ”विज्ञान व तंत्रज्ञान विभागाचे हे खास यश साजरे करण्यासाठी विशेष कव्हर प्रदर्शित करताना टपाल खात्याला अभिमान वाटत आहे.”
“भारताच्या विकासात आपल्या शास्त्रज्ञांचाचा सिंहाचा वाटा आहे असे संजय धोत्रे यांनी सांगितले. “देशभर सर्वदूर पोहोचणाऱ्या टपालखात्याच्या माध्यमातून हे विशेष कव्हर सर्वांनाच शास्त्रन्यांनी देशाच्या विकासासाठी तसेच गरीबांच्या कल्याणासाठी केलेल्या कौतुकास्पद कामगिरीची जाणीव करून देईल. भारत सरकारची सर्वाधिक विश्वासार्ह संस्था म्हणून टपाल खात्याची ओळख आहे. हे खाते कोणत्याही प्रतिकूल परिस्थितीही सर्व लोकांना जोडण्याचे काम करत असते”, असे नमूद करून सेवांचे आदानप्रदान जलदगतीने होण्यासाठी टपालखात्याला सहकार्य करावे असे आवाहन त्यांनी विज्ञान व तंत्रज्ञान विभागाला केले.
विज्ञान आणि तंत्रज्ञान विभाग 3 मे 2020 ते 3 मे 2021 या कालावधीत आपला सुवर्णमहोत्सवी वर्धापनदिन साजरा करत आहे. हे सुवर्णमहोत्सवी वर्ष साजरे करण्यासाठी विभागाने अनेक कार्यक्रमांची आखणी केली आहे. विज्ञान आणि तंत्रज्ञानातील नवनवीन क्षेत्रांना प्रोत्साहन देँण्यासाठी तसेच या क्षेत्रांमधील उपक्रमांना व्यवस्थापन, सहकार्य व प्रोत्साहन पुरवण्यासाठीचा केंद्रीय विभाग म्हणून विज्ञान आणि तंत्रज्ञान विभागाची मे 1971 मध्ये सुरूवात झाली.
S.Tupe/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 591
आरोग्य आणि कुटुंब कल्याण मंत्रालय
राज्य/केंद्रशासित प्रदेश स्तरावर आरोग्यसेवा व्यावसायिकांची नोंदणी आणि आरोग्य सुविधा मजबूत करण्यासाठी राष्ट्रीय आरोग्य प्राधिकरणाने कामगिरीवर आधारित निधी वाटपाची केली घोषणा
नवी दिल्ली, 16 ऑगस्ट 2022
आयुष्मान भारत डिजिटल अभियान  अमलात आणण्यासाठी राष्ट्रीय आरोग्य प्राधिकरणाने  राज्य आणि केंद्रशासित प्रदेशांना त्यांच्या आरोग्य सुविधा नोंदणी पुस्तिका  आणि आरोग्य सेवा व्यावसायिक नोंदणी पुस्तिका  यामधील नोंदणीच्या कामगिरीवर आधारित निधी वाटपाची घोषणा केली आहे. कामगिरीवर आधारित निधी वाटपामुळे आयुष्मान भारत डिजिटल अभियान या योजनेअंतर्गत पडताळणी पश्चात केल्या जाणाऱ्या महत्वाच्या राष्ट्रीय नोंदणीला बळकटी मिळेल आणि राज्य/केंद्रशासित प्रदेश पातळीवर या योजनेच्या संरचित अंमलबजावणीला मदत मिळेल.
राष्ट्रीय आरोग्य प्राधिकरणाने  ने यापूर्वी जारी केलेल्या मार्गदर्शक सूचनांनुसार, राज्य/केंद्रशासित प्रदेश पातळीवर 5 वर्षांच्या काळात  आयुष्मान भारत डिजिटल अभियान  ची कार्यालये स्थापन करण्यासाठी रुपये 500 कोटी खर्चाची मर्यादा निश्चित करण्यात आली आहे. या निधीपैकी वीस टक्के निधी म्हणजेच रुपये 100 कोटी प्रोत्साहनपर निधी म्हणून राखून ठेवण्यात आला होता. हा विचार पुढे नेत, राष्ट्रीय आरोग्य प्राधिकरणाने  राज्य आणि केंद्रशासित प्रदेशांनी आरोग्य सेवा व्यावसायिक, म्हणजेच डॉक्टर्स, परिचारिका वगैरे आणि रुग्णालये, क्लिनिक्स, आरोग्य केंद्र, तपासणी प्रयोगशाळा, फार्मसी अशा आरोग्य सुविधांच्या संख्येबाबत संबंधित राज्ये/केंद्रशासित प्रदेशांच्या नोंदणी पुस्तिकांमध्ये केलेली नोंदणी आणि याबाबत निर्धारित काळात केलेली पडताळणी या कामगिरीवर आधारित सध्या उपलब्ध निधीचे वाटप करण्याचा निर्णय घेतला आहे.
यावर भाष्य करताना राष्ट्रीय आरोग्य प्राधिकरणाचे मुख्य कार्यकारी अधिकारी डॉ. आर. एस. शर्मा म्हणाले- “एचपीआर आणि एचएफआर हे आयुष्मान भारत डिजिटल अभियानाचे  प्रमुख आधारस्तंभ आहेत. आरोग्य सेवा व्यावसायिक आणि आरोग्य सुविधांची अधिकाधिक नोंदणी करण्यामधील राज्ये आणि केंद्रशासित प्रदेशांच्या उत्साही पाठींब्यामुळे आम्ही डिजिटल आरोग्य सेवेचा लाभ जास्तीतजास्त लोकांपर्यंत पोहोचवू शकतो. या नोंदणी दरम्यानचे तपशील पडताळून पाहण्यासाठी राज्ये आणि केंद्रशासित प्रदेशांमधील संबंधित संस्था देखील जबाबदार आहेत.”
राज्ये आणि केंद्रशासित प्रदेशांना कामगिरीवर आधारित निधी वाटपाची घोषणा ही या दिशेने केलेला प्रयत्न आहे.
त्या अनुषंगाने, राष्ट्रीय आरोग्य प्राधिकरणाने निधी वाटपासाठी पुढील मापदंड निश्चित केले आहेत:
- एचएफआर आणि एचपीआर मध्ये 31डिसेंबर 2022 पर्यंत पडताळणी पश्चात केल्या गेलेल्या प्रत्येक नोंदणीसाठी रुपये 100
- एचएफआर आणि एचपीआर मध्ये 1 जानेवारी 2023 ते 31 मार्च 2023 या काळात पडताळणी पश्चात केल्या गेलेल्या प्रत्येक नोंदणीसाठी रुपये. 50
- एचएफआर आणि एचपीआर मध्ये 31 मार्च 2023 नंतर पडताळणी पश्चात केलेल्या नोंदणीला कुठलाही निधी दिला जाणार नाही.
- राज्ये आणि केंद्रशासित प्रदेशांना एबीडीएम अंतर्गत पूर्ण वेळ अथवा अर्ध वेळ मानवी संसाधने नियुक्त करण्यासाठी या निधीचा वापर करण्याचे स्वातंत्र्य आहे.
एबीडीएम बाबत येथे अधिक माहिती वाचा: https://abdm.gov.in/
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
कार्मिक, सार्वजनिक तक्रार आणि निवृत्ती वेतन मंत्रालय
2 ते 31 ऑक्टोबर 2021 दरम्यानच्या स्वच्छता मोहिमेत 6154 कार्यालयांतील 12.01 लाख चौरस फूट जागा रिकामी, भंगारातून 62.54 कोटी रुपयांचा महसूल जमा
नवी दिल्ली, 15 मार्च 2023
केंद्रीय मंत्रालये/विभागांमध्ये त्यांच्या संलग्न/अधिनस्थ कार्यालयांमधील प्रलंबित कामे मार्गी लावण्यासाठी आणि संस्थात्मक पातळीवर स्वच्छतेचे भान यावे यासाठी केंद्र सरकारने 2 ते 31 ऑक्टोबर 2021 या कालावधीत पहिली विशेष स्वच्छता मोहीम राबविली होती.
लोकसभेत एका प्रश्नाच्या लेखी उत्तरात केंद्रीय विज्ञान आणि तंत्रज्ञान तसेच पृथ्वी विज्ञान राज्यमंत्री  तसेच पंतप्रधान कार्यालय, कार्मिक, सार्वजनिक तक्रारी, निवृत्तीवेतन , अणुऊर्जा आणि अंतराळ राज्यमंत्री डॉ जितेंद्र सिंग यांनी या स्वच्छता मोहिमेची माहिती दिली. या मोहिमेत केंद्र सरकारच्या 6154 हून अधिक कार्यालयांनी भाग घेतल्याचे त्यांनी सांगितले.
या 6154 कार्यालयांमधील सुमारे 12.01 लाख चौरस फूट जागा रिकामी करून स्वच्छ करण्यात आली. महिनाभर चाललेल्या या मोहिमेदरम्यान भंगार सामानाची विल्हेवाट लावून 62.54 कोटी रुपयांचा महसूल मिळवल्याचे त्यांनी सांगितले. ही जागा संबंधित कार्यालयांनी अंगण, उपाहार गृह, ग्रंथालये, परिषद, बैठकांसाठी सभागृह, निरामय केंद्रे आणि गाडीतळ अशा विविध कारणांसाठी वापरामध्ये आणली आहे, अशी माहिती मंत्री डॉ.जितेंद्र सिंग यांनी लोकसभेत दिली.S.Bedekar/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
पंतप्रधान कार्यालय
माजी पंतप्रधान श्रीमती इंदिरा गांधी यांना त्यांच्या जयंतीनिमित्त पंतप्रधानांनी वाहिली श्रद्धांजली
पंतप्रधान नरेंद्र मोदी यांनी माजी पंतप्रधान श्रीमती इंदिरा गांधी यांना त्यांच्या जयंतीनिमित्त श्रद्धांजली वाहिली आहे.
आपल्या ट्विटर संदेशामध्ये पंतप्रधान म्हणाले;
"माजी पंतप्रधान श्रीमती इंदिरा गांधी जी यांना त्यांच्या जयंतीनिमित्त मी आदरांजली वाहत आहे."
राष्ट्रपती कार्यालय
राष्ट्रपती भवनात आयोजित राज्यपालांच्या 49व्या परिषदेचा समारोप
(नवी दिल्ली, 5 जून 2018
नवी दिल्ली येथे राष्ट्रपती भवनात आयोजित राज्यपालांच्या 49व्या परिषदेचा आज समारोप झाला. दोन दिवस चाललेल्या या परिषदेत झालेल्या चर्चा आणि मांडण्यात आलेली मते याबाबत राष्ट्रपती रामनाथ कोविंद यांनी समाधान व्यक्त केले. देशातील प्रत्येक नागरिकाचे जीवनमान उंचावण्यासाठी प्रयत्न अधिक सक्षम करण्याच्या दृष्टीने या परिषदेतील चर्चा उपयुक्त ठरेल, असा विश्वास राष्ट्रपतींनी परिषदेच्या समारोप समारंभात व्यक्त केला.
आजच्या जागतिक पर्यावरण दिनाचीही राष्ट्रपतींनी नोंद घेतली. शाश्वत विकासाचे ध्येय साध्य करण्यासाठी पर्यावरण रक्षणाशी संबंधित राष्ट्रीय पातळीवरील ध्येये साध्य करणे आवश्यक असल्याचे मत राष्ट्रपतींनी व्यक्त केले. नवीन तंत्रज्ञान आणि पद्धतींचा स्वीकार करण्याच्या कामी राजभवनांनी पुढाकार घ्यावा, अशी अपेक्षा त्यांनी व्यक्त केली.
या परिषदेच्या समारोप सत्राला उपराष्ट्रपती एम. व्यंकय्या नायडू आणि पंतप्रधान नरेंद्र मोदी यांनीही संबोधित केले. परिषदेच्या आजच्या दुसऱ्या दिवशी ग्राम स्वराज अभियान आणि स्वच्छता इंटर्नशीप कार्यक्रमाबाबत सादरीकरणेही करण्यात आली.
S.Tupe/M.Pange/P.Kor